
ΤΕΥΧΟΣ ΔΕΥΤΕΡΟ 


Αρ 


. Φύλλου 1087 


ΑΠΟΦΑΣΕΙΣ 

Αριθμ. 8551 _ 

Ηλεκτρονική έκδοση και διακίνηση εισερχο¬ 
μένων και εξερχομένων εγγράφων του Υπουρ¬ 
γείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α.Του ν. 3979/2011 (ΦΕΚ Α' 138) «Για την ηλεκτρονική 
διακυβέρνηση και λοιπές διατάξεις», και ιδίως των άρ¬ 
θρων 1,12,13,14,17 και 22, όπως ισχύουν. 

β.Του ν. 3861/2010 (ΦΕΚ ΑΊ12) «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις», όπως ισχύει. 

γ. Του ν. 3528/2007 (ΦΕΚ Α' 26) «Κύρωση του Κώδι¬ 
κα κατάστασης Δημόσιων Πολιτικών Υπαλλήλων και 
Υπαλλήλων ΝΠΔΔ», όπως ισχύει, και ιδίως του άρθρου 
25 αυτού. 

δ. Του ν. 2690/1999 (ΦΕΚ Α'45) «Κώδικας Διοικητικής 
Διαδικασίας», και ιδίως των άρθρων 3, 5 και 11, όπως 
ισχύουν. 

ε.Του ν. 2472/1997 (ΦΕΚΑ'50) «Προστασίατου ατόμου 
απάτην επεξεργασία δεδομένων προσωπικού χαρακτή¬ 
ρα», όπως ισχύει. 

στ. Του π.δ. 123/2016 περί ανασύστασης και μετονο- 
μασίας Υπουργείων (ΦΕΚ Α' 208). 

ζ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α '210). 

η. Του π.δ. 141/2017 «Οργανισμός Υπουργείου Εσω¬ 
τερικών» (ΦΕΚ Α' 180). 

Θ.Του π.δ. 150/2011 «Προσαρμογή στην Οδηγία 99/93/ 
ΕΚ του Ευρωπαϊκού Κοινοβουλίου και του Συμβουλίου 
σχετικά με το κοινοτικό πλαίσιο για ηλεκτρονικές υπο¬ 
γραφές» (Α' 125). 

ι.Του άρθρου 90του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α'98). 

ια. Της απόφασης ΥΑΠ/Φ.40.4/3/1031/23.4.2012 του 
Υφυπουργού Διοικητικής Μεταρρύθμισης και Ηλεκτρο¬ 


νικής Διακυβέρνησης «Ρυθμίσεις για το Ηλεκτρονικό Δη¬ 
μόσιο Έγγραφο» (ΦΕΚ Β' 1317). 

ιβ. Της απόφασης του Υφυπουργού Διοικητικής Με¬ 
ταρρύθμισης και Ηλεκτρονικής Διακυβέρνησης «Κύρω¬ 
ση Πλαισίου Παροχής Υπηρεσιών Ηλεκτρονικής Διακυ¬ 
βέρνησης» ΥΑΠ/Φ40.4/1/989/10.4.2012 (ΦΕΚ Β' 1301). 

2. Τον Κανονισμό Επικοινωνίας των Δημοσίων Υπηρε¬ 
σιών (Ιανουάριος 2003). 

3. Το από 23/1/2018 Μνημόνιο Συνεργασίας μεταξύ 
Υπουργείου Εσωτερικών και Γενικού Επιτελείου Αερο¬ 
πορίας για την υλοποίηση του έργου: «ΠΑΡΑΧΩΡΗΣΗ 
ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ (ΠΣ) ΗΛΕΚΤΡΟΝΙΚΗΣ 
ΔΙΑΧΕΙΡΙΣΗΣ ΑΛΛΗΛΟΓΡΑΦΙΑΣ'ΊΡΙΔΑ"ΚΑΙ ΔΙΑΧΕΙΡΙΣΗΣ 
ΑΝΘΡΩΠΙΝΟΥ ΔΥΝΑΜΙΚΟΥΉΚΜ"». 

4. Την ανάγκη ρύθμισης των λεπτομερειών που αφο¬ 
ρούν τους όρους ασφαλείας και τις προϋποθέσεις πα¬ 
ροχής των αναγνωριστικών και διαπιστευτηρίων και εν 
γένει την ταυτοποίηση και την επιβεβαίωση ταυτότητας 
(αυθεντικοποίηση) των χρηστών του ΠΣ «ΙΡΙΔΑ», καθώς 
και τους όρους ασφαλείας που πρέπει να τηρούνται για 
τη διαχείριση και διακίνηση των μέσω αυτού παραγόμε- 
νων και διακινούμενων εγγράφων. 

5. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Πεδίο Εφαρμογής 

1. Η παρούσα αφορά στην έκδοση και διακίνηση ει¬ 
σερχομένων και εξερχομένων μη διαβαθμισμένων εγ¬ 
γράφων των Υπηρεσιών του Υπουργείου Εσωτερικών 
(τομέας Εσωτερικών). 

2. Η ισχύς και λειτουργία ειδικών πληροφοριακών 
συστημάτων που λειτουργούν ήδη, όπως ιδίως το ΠΣ 
«Μητρώο Πολιτών» και το ΠΣ Ιθαγένειας, δεν θίγεται. 

3. Η παρούσα ισχύει με την επιφύλαξη των κανόνων 
για την προστασία του ατόμου από την επεξεργασία 
δεδομένων προσωπικού χαρακτήρα, καθώς και των 
εγγράφων, στα οποία περιλαμβάνονται ευαίσθητα δε¬ 
δομένα προσωπικού χαρακτήρα, όπως αυτά ορίζονται 
στην κείμενη νομοθεσία. 

4. Από το πεδίο εφαρμογής της παρούσας εξαιρού¬ 
νται και όλες οι αναφερόμενες στο Παράρτημα Α'της 
παρούσας περιπτώσεις. 

Άρθρο 2 

Πληροφοριακό Σύστημα 

Για τη διαχείριση των εισερχόμενων και εξερχόμενων 
εγγράφων του και με την επιφύλαξη των οριζόμενων στα 
επόμενα άρθρα, το Υπουργείο Εσωτερικών (τομέας Εσω¬ 
τερικών) χρησιμοποιεί Πληροφοριακό Σύστημα Ηλε¬ 
κτρονικής Διαχείρισης Αλληλογραφίας (εφεξής ΠΣ), το 
οποίο αξιοποιείΤεχνολογία Πληροφορικής και Επικοινω¬ 
νίας (ΤΠΕ) σύμφωνα με τις προβλέψειςτου ν. 3979/2011, 
όπως ισχύει. Το ΠΣ αξιοποιεί: 

α. Το δίκτυο του Υπουργείου Εσωτερικών (Τομέας 
Εσωτερικών) που εξυπηρετεί τα κτίρια της Κεντρικής 
Υπηρεσίας του Υπουργείου (Τομέας Εσωτερικών), καθώς 
και της Γενικής Γραμματείας Ισότητας των Φύλων και 
της Ειδικής Γραμματείας Ιθαγένειας του Υπουργείου, τα 
οποία επικοινωνούν μεταξύ τους ασφαλώς μέσω του 
Δικτύου Δημοσίου Τομέα ΣΥΖΕΥΞΙΣ. 

β. Τα δεδομένα που τηρούνται στη βάση δεδομένων 
του Πληροφοριακού Συστήματος Διαχείρισης Ανθρώ¬ 
πινου Δυναμικού του Υπουργείου Εσωτερικών (ατομικά 
στοιχεία προσωπικού, διοικητική υπαγωγή φορέων). 

γ.Τα μέτρα φυσικής και λογικής ασφάλειας που εφαρ¬ 
μόζονται. 

Άρθρο 3 

Χρήστες του ΠΣ - Διαδικασία αυθεντικοποίησης 

1. Ενεργοί χρήστες του Πληροφοριακού Συστήματος 
του άρθρου 1 καθίστανται αυτοδικαίως όλοι όσοι ανή¬ 
κουν στο υπηρετούν προσωπικό του Υπουργείου Εσωτε¬ 
ρικών, εφόσον απαιτείται από τη φύση των καθηκόντων 
που τους έχουν ανατεθεί. Ως απαραίτητη προϋπόθεση, 
το εν λόγω προσωπικό πρέπει να διαθέτει εγκεκριμένη 
πρόσβαση στο Πληροφοριακό Σύστημα Διαχείρισης 
Ανθρώπινου Δυναμικού του Υπουργείου Εσωτερικών. 

2. Η πρόσβαση κάθε χρήστη στις διαφορετικές λει¬ 
τουργίες (πρωτοκόλληση, σύνταξη, υπογραφή, διακί¬ 
νηση κ.λπ. εγγράφων) του Πληροφοριακού Συστήμα¬ 
τος, καθώς και στα επιμέρους έγγραφα που εισάγονται, 
συντάσσονται και διακινούνται μέσω αυτού, χορηγείται 
ανάλογα με τη θέση που κατέχει και τα υπηρεσιακά κα¬ 
θήκοντα που του έχουν ανατεθεί σε διαρκή βάση, δη¬ 
λαδή ως διοικητικού οργάνου. 

3. Η διαδικασία αναπλήρωσης των προϊσταμένων 
κατά το άρθρο 87 του Υπαλληλικού Κώδικα εφαρμόζε¬ 
ται μέσω της δυνατότητας του συστήματος για ανάθεση 
κάθε συγκεκριμένου ρόλου σε άλλο πρόσωπο από αυτό 
που τον κατέχει κάθε δεδομένη χρονική στιγμή. 

4. Η πρόσβαση στο σύστημα γίνεται μέσω προσωπι¬ 
κού κωδικού πρόσβασης (ρ355ννοΓά) που ορίζεται από 
τον χρήστη. Ο χρήστης ευθύνεται ατομικά για την προ¬ 
στασία του λογαριασμού του και την ασφαλή φύλαξη 
του κωδικού πρόσβασής του, προκειμένου να προστα¬ 
τεύεται η αυθεντικότητα της υπογραφής του. 

5. Σε περίπτωση απώλειας του κωδικού πρόσβασης ή 
υπόνοιας υποκλοπής του, ο χρήστης υποβάλλει υποχρε¬ 
ωτικά αυτοπροσώπως και προσκομίζοντας την αστυνο¬ 
μική του ταυτότητα, έντυπη και ενυπόγραφη αίτησή του 
για την επαναφορά τους (γθ$θϊ), προς το διαχειριστή του 
συστήματος σύμφωνα με το επόμενο άρθρο. 


Με ευθύνη του διαχειριστή τηρείται αρχείο με όλες 
τις περιπτώσεις επαναφοράς κωδικών της παρούσας 
παραγράφου. Επαναφορά κωδικού χωρίς την τήρηση 
της παραπάνω διαδικασίας απαγορεύεται. 

Άρθρο 4 

Διαχειριστής του συστήματος 
1. Αρμόδια οργανική μονάδα του Υπουργείου Εσω¬ 
τερικών για τη διαχείριση του ΠΣ του άρθρου 1 είναι το 
Τμήμα Σχεδιασμού, Ανάπτυξης και Υποστήριξης Πληρο¬ 
φοριακών Συστημάτων της Διεύθυνσης Ηλεκτρονικής 
Διακυβέρνησης του Υπουργείου Εσωτερικών. 

2.0 ρόλος του διαχειριστή του συστήματος ανατίθεται 
στον προϊστάμενο του ανωτέρω Τμήματος. Με απόφα¬ 
ση του Γενικού Γραμματέα του Υπουργείου, μετά από 
εισήγηση του Προϊσταμένου του ανωτέρου Τμήματος, 
μπορεί να ορίζονται έως και τρεις (3) ακόμα υπάλληλοι 
του ίδιου Τμήματος με δικαιώματα διαχειριστή. Σε περί¬ 
πτωση που το Υπουργείο λαμβάνει εξωτερική τεχνική 
υποστήριξη, με την ίδια διαδικασία μπορεί να δίνονται 
δικαιώματα διαχειριστή και στους αρμόδιους εκπροσώ¬ 
πους του φορέα που παρέχει την υποστήριξη, υπό τον 
όρο ότι ο Προϊστάμενος του αρμόδιου Τμήματος του 
Υπουργείου διατηρεί πάντοτε την ευθύνη της εποπτείας 
και του συντονισμού. 

3.0 διαχειριστήςτου συστήματος έχει την ευθύνη της 
διαφύλαξης της ακεραιότητας των δεδομένων που πε¬ 
ριλαμβάνονται σε αυτό, έχει δε προς τούτο το σύνολο 
των απαραίτητων δικαιωμάτων. Ιδίως στα δικαιώματα 
και καθήκοντα του διαχειριστή ανήκει: 

α. Η μέριμνα για την τήρηση των όρων της ισχύουσας 
πολιτικής ασφαλείας του Υπουργείου Εσωτερικών σε ό,τι 
αφορά το ΠΣ του άρθρου 1. 

β. Η εποπτεία της ασφαλούς λειτουργίας του ΠΣ, κα¬ 
θώς και η πρόληψη και αποτροπή κακόβουλων ενεργει¬ 
ών σε αυτό σε συνεργασία με το Τμήμα Τεχνολογικού 
Εξοπλισμού και Δικτύων. 

γ. Η εποπτεία της εξουσιοδοτημένης πρόσβασης στο 
ΠΣ και η επαναφορά κωδικών χρηστών με τη διαδικασία 
της παραγράφου 5 του προηγούμενου άρθρου. 

δ. Η διατύπωση εισηγήσεων για την προμήθεια του 
αναγκαίου εξοπλισμού για την ομαλή λειτουργία του ΠΣ. 

ε. Η διατύπωση εισηγήσεων για αναγκαίες αναβαθμί¬ 
σεις ή παραμετροποιήσεις του συστήματος, σύμφωνα 
με τις διοικητικές ανάγκες που διαπιστώνονται από τις 
αρμόδιες οργανικές μονάδες, 
στ. Η τεχνική υποστήριξη των χρηστών του ΠΣ. 

Άρθρο 5 

Αναγνωριστικά και προδιαγραφές 
μοναδικότητας, γνησιότητας και αυθεντικότητας 
των παραγόμενων μέσω ΠΣ εγγράφων 
1. Μέσω του πληροφοριακού συστήματος ΙΡΙΔΑ εξα¬ 
σφαλίζεται η μοναδικότητα και η ασφαλής χρονοσήμαν¬ 
ση του εγγράφου, καθώς το κάθε έγγραφο αποκτά τη 
στιγμή της εισαγωγής του ένα μοναδικό αναγνωριστικό 
(ϋοςυιτίθηΐ Ιά), το οποίο είναι μία τιμή που αποτελείται 
από 12 στοιχεία (όγΐθ) και δεν δύναται να μεταβληθεί 
κατά την διάρκεια της ύπαρξής του. 

2. Μέσω του πληροφοριακού συστήματος ΙΡΙΔΑ εξα¬ 
σφαλίζεται η ασφαλής μονοσήμαντη σύνδεση κάθε 
ενέργειας με συγκεκριμένο χρήστη και η ασφαλής 
χρονοσήμανση αυτής. Κάθε χρήστης της εφαρμογής 
οφείλει να έχει εγγράφει στο προσωπικό του Υπουρ¬ 
γείου και να του έχει αποδοθεί μοναδικός λογαρια¬ 
σμός ηλεκτρονικού ταχυδρομείου (θγπβΜ θεεουηΐ), το 
οποίο αποτελεί και το αναγνωριστικό (όνομα χρήστη) 
του για το υποσύστημα του παρόχου ασφαλείας της 
εφαρμογής. Το μοναδικό αυτό αναγνωριστικό συνδέ¬ 
εται με το μοναδικό αριθμό που η εφαρμογή προσω¬ 
πικού έχει αποδώσει στον χρήστη, ώστε ο πάροχος 
ασφαλείας να δύναται να παράγει τα δικαιώματα του 
χρήστη δυναμικά με χρήση των καθηκόντων, σχέσης 
εργασίας, τοποθέτησης και λοιπών δεδομένων της 
ατομικής καρτέλας του χρήστη στην βάση δεδομένων 
του προσωπικού. 

3. Η εφαρμογή και τα υποσυστήματά της, επικοινω¬ 
νούν με χρήση του ασφαλούς πρωτοκόλλου ΗΤΤΡ5. 
Αναλυτικότερα, γίνεται κρυπτογράφηση με χρήση 
πιστοποιητικού δημόσιου κλειδιού και τα δεδομένα 
κρυπτογραφούνται με τη χρήση του πρωτοκόλλου 
5θ<ζυΓθ 5ο<:Ι<θΐ5 Εθγοί" (55Ε). Η κρυπτογράφηση που 
χρησιμοποιείται διασφαλίζει ότι τα κρυπτογραφημένα 
δεδομένα δεν θα μπορούν να υποκλαπούν από άλλους 
κακόβουλους χρήστες ή από επιθέσεις υποκλοπής δε¬ 
δομένων δικτύου. 

4. Η Διεύθυνση Ηλεκτρονικής Διακυβέρνησης του 
Υπουργείου Εσωτερικών, με την έναρξη λειτουργίας του 
Πληροφοριακού Συστήματος του άρθρου 2, ορίζει τις τε¬ 
χνικές προδιαγραφές πρόσβασης, αυθεντικοποίησης και 
πιστοποίησης των χρηστών του συστήματος οι οποίες 
έχουν εμπιστευτικό χαρακτήρα (διαβάθμιση). Οι προ¬ 
διαγραφές πρέπει να λαμβάνουν υπόψιν τις τρέχουσες 
εξελίξεις στον τομέα της ασφάλειας των πληροφορια¬ 
κών συστημάτων καθώς και το απαιτούμενο επίπεδο 
ασφαλείας τις εφαρμογής σε συνδυασμό με την κρισι- 
μότητά της. Η Διεύθυνση Ηλεκτρονικής Διακυβέρνησης 
του Υπουργείου Εσωτερικών μπορεί να τροποποιεί τις 
προαναφερόμενες προδιαγραφές όποτε αυτό κρίνεται 
αναγκαίο. 

5. Κάθε έγγραφο που παράγεται και υπογράφεται μέσω 
του ΠΣ του άρθρου 2, μετά την έξοδό του από αυτό, 
οφείλει να φέρει την προβλεπόμενη από την κείμενη 
νομοθεσία υπογραφή ή/και σφραγίδα, ανάλογα με τον 
τρόπο διεκπεραίωσής του (ηλεκτρονική ή έντυπη). 

Άρθρο 6 

Εφαρμογή της συμβατικής (έντυπης) διαδικασίας 

Η παρούσα δεν εφαρμόζεται σε περιπτώσεις εξαιρετι¬ 
κά επείγουσας και απρόβλεπτης ανάγκης, που καθιστά 
αντικειμενικά αδύνατη τη διαχείριση των εγγράφων του 
Υπουργείου Εσωτερικών μέσω του ΠΣ του άρθρου 2, 
οπότε ακολουθείται η συμβατική (έντυπη) διαδικασία. 
Η συνδρομή των προϋποθέσεων του προηγούμενου 
εδαφίου διαπιστώνεται με απόφαση του Γενικού Γραμ¬ 
ματέα του Υπουργείου, στην οποία ορίζεται ο ακριβής 
χρόνος έναρξης και λήξης της αναστολής χρήσης του 
ΠΣτου άρθρου 2. 


ΠΑΡΑΡΤΗΜΑ Α 

ΕΞΑΙΡΕΣΕΙΣ ΚΑΙ ΠΕΡΙΟΡΙΣΜΟΙ ΣΤΗΝ 
ΗΛΕΚΤΡΟΝΙΚΗ ΔΙΑΧΕΙΡΙΣΗ ΤΗΣ 
ΑΛΛΗΛΟΓΡΑΦΙΑΣ ΤΟΥ ΥΠΟΥΡΓΕΙΟΥ 
ΕΣΩΤΕΡΙΚΩΝ ΜΕΣΩ ΣΥΣΤΗΜΑΤΟΣ «ΙΡΙΔΑ» 

1. Εξαιρούνται του πεδίου εφαρμογής της παρούσας 
και δεν διακινούνται σε κανένα σημείο της διαδικασίας 
ηλεκτρονικά τα εισερχόμενα ή εξερχόμενα (σχέδια και 
τελειωμένα) έγγραφα που έχουν διαβάθμιση «ΕΜΠΙΣΤΕΥ- 
ΤΙΚΟ» και άνω, για τα οποία εξακολουθεί να εφαρμόζεται 
η ισχύουσα συμβατική (έντυπη) διαδικασία σε όλα τα στά¬ 
δια αυτής, περιλαμβανομένης και της πρωτοκόλλησης. 

2. Δεν ψηφιοποιούνται και δεν διακινούνται μέσω του 
ΠΣ του άρθρου 2 της παρούσας: 

α. Έγγραφα τα οποία είτε δεν δύνανται να διακινηθούν 
ηλεκτρονικά είτε επιβάλλεται από την κείμενη νομοθε¬ 
σία να βρίσκονται σε πρωτότυπη μορφή (όπως αιτήσεις, 
βεβαιώσεις, δικαιολογητικά δαπανών). 

β. Έγγραφα που περιέχουν ευαίσθητα προσωπικά δε¬ 
δομένα. 

γ. Έγγραφα που αφορούν την έγκριση μετακίνησης 
υπαλλήλων και στελεχών του Υπουργείου Εσωτερικών. 

δ.Τα μηχανογραφημένα εκκαθαριστικά μισθοδοσίας, οι 
φορολογικές βεβαιώσεις και οι μισθοδοτικές καταστάσεις. 

ε. Οι καταστάσεις εκκαθάρισης δαπανών. 

στ.Τα Χρηματικά Εντάλματα Πληρωμής και Προπληρωμής. 

ζ. Έγγραφα που συνυπογράφονται από χρήστες εκτός 
συστήματος «ΙΡΙΔΑ» (όπως κοινές υπουργικές αποφάσεις). 

Για τα έγγραφα της παρούσας παραγράφου, λαμβάνε- 
ται ηλεκτρονικό πρωτόκολλο μέσω του ΠΣ, χωρίς όμως 
αυτά να διέρχονται μέσω του ΠΣ. Η παρούσα παράγρα¬ 
φος δεν κωλύει την ηλεκτρονική σύνταξη, διακίνηση και 
υπογραφή των εγγράφων με τα οποία διαβιβάζονται 
έγγραφα που εμπίπτουν στις προηγούμενες κατηγορίες. 

3. Έγγραφα που υπογράφονται ατομικά από το προ¬ 
σωπικό του Υπουργείου Εσωτερικών (όπως ατομικές 
αναφορές υπαλλήλων προς προϊσταμένους, αιτήσεις 
υπαλλήλων προς τη Διεύθυνση Διοικητικής Υποστή¬ 
ριξης, πρακτικά συσκέψεων κ.λπ.) υπογράφονται και 
διακινούνται σε έντυπη μορφή, ώστε να συνδέονται 
με το φυσικό πρόσωπο που τα υπογράφει και όχι με τα 
συγκεκριμένα καθήκοντα, για λόγους διασφάλισης του 
προσωπικού χαρακτήρα αυτών. Εφόσον δεν εμπίπτουν 
στις περιπτώσεις των προηγούμενων παραγράφων, η 
περαιτέρω διαχείριση τέτοιων εγγράφων (όπως η πρω¬ 
τοκόλληση, χρέωση και απάντηση επί υπηρεσιακών 
αιτήσεων) γίνεται κανονικά μέσω του ΠΣ του άρθρου 2, 
κατόπιν ψηφιοποίησης. 

Άρθρο 7 
Έναρξη ισχύος 

Η παρούσα ισχύει εντός τεσσάρων (4) ημερών από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 
Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 087/26.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















